MADANIY MEROS OBYEKTLARINI MUHOFAZA QILISh VA ULARDAN FOYDALANISh TO‘G‘RISIDAGI O‘ZBEKISTON RESPUBLIKASI QONUNINI AMALGA KIRITISh HAQIDA

O‘zbekiston Respublikasi Oliy Majlisi qaror qiladi:
 1. “Madaniy meros obyektlarini muhofaza qilish va ulardan foydalanish to‘g‘risida”gi O‘zbekiston Respublikasi Qonuni matbuotda e’lon qilingan kundan e’tiboran amalga kiritilsin.
 2. O‘zbekiston Respublikasi Vazirlar Mahkamasi hukumat qarorlarini “Madaniy meros obyektlarini muhofaza qilish va ulardan foydalanish to‘g‘risida”gi O‘zbekiston Respublikasi Qonuniga muvofiqlashtirsin, vazirliklar, davlat qo‘mitalari hamda idoralar mazkur Qonunga zid bo‘lgan o‘z normativ hujjatlarini qayta ko‘rib chiqishlari va bekor qilishlarini ta’minlasin.
 3. Quyidagilar o‘z kuchini yo‘qotgan deb hisoblansin:
 O‘zbekiston Respublikasining 1977-yil 21-dekabrda qabul qilingan “Tarix va madaniyat yodgorliklarini saqlash va ulardan foydalanish to‘g‘risida”gi Qonuni (O‘zbekiston Respublikasi Oliy Sovetining Vedomostlari, 1977-yil, №35, 563-modda);
 O‘zbekiston Respublikasi Oliy Soveti Prezidiumining 1980-yil 28-avgustda qabul qilingan “Tarix va madaniyat yodgorliklarini saqlash va ulardan foydalanish to‘g‘risida”gi O‘zbekiston Respublikasi Qonunining 44-moddasiga o‘zgartish kiritish haqida”gi Farmoni (O‘zbekiston Respublikasi Oliy Sovetining Vedomostlari, 1980-yil, №25, 433-modda);
 O‘zbekiston Respublikasining 1980-yil 12-noyabrda qabul qilingan “O‘zbekiston Respublikasi Oliy Soveti Prezidiumi “Tarix va madaniyat yodgorliklarini saqlash va ulardan foydalanish to‘g‘risida”gi O‘zbekiston Respublikasi Qonunining 44-moddasiga o‘zgartish kiritish haqida” chiqargan Farmonni tasdiqlash to‘g‘risida”gi Qonuni (O‘zbekiston Respublikasi Oliy Sovetining Vedomostlari, 1980-yil, №32, 540-modda);
 O‘zbekiston Respublikasi Oliy Soveti Prezidiumining 1984-yil 1-martda qabul qilingan “O‘zbekiston Respublikasining ba’zi qonun aktlariga qo‘shimcha va o‘zgartishlar kiritish to‘g‘risida”gi Farmonining (O‘zbekiston Respublikasi Oliy Sovetining Vedomostlari, 1984-yil, №7, 107-modda) IV bo‘limi;
 O‘zbekiston Respublikasining 1984-yil 28-iyunda qabul qilingan “O‘zbekiston Respublikasi Oliy Soveti Prezidiumining O‘zbekiston Respublikasining ba’zi bir qonun aktlariga o‘zgartish va qo‘shimchalar kiritish to‘g‘risidagi farmonlarini tasdiqlash haqida”gi Qonunining (O‘zbekiston Respublikasi Oliy Sovetining Vedomostlari, 1984-yil, №19, 281-modda) uchinchi xatboshisi.